Nuuk 6. marsi 2023

Namminersorlutik Oqartussat

Nunalerinermut, Imminut Pilersornermut, Nukissiutinut Avatangiisinullu Naalakkersuisoqarfik

pan@nanoq.gl

Parisimi isumaqatigiissutip inuiaqatigiinnut kalaallinut sunniutissaanik misissueqqissaarnermut tusarniaanermut akissut.

Transparency International Greenland (TIG)-mi isumaqatigiissutip kingunerisinnaasaannik tusarniaaneq qulaani pineqartoq tiguaat. TIG tassaavoq nunarsuarmi kattuffissuaq Transparency International suleqatigalugu Kalaallit Nunaanni peqquserluttuliortarnerup pinaveersaartitsiniarnermik suliaqartoq.

Transparency International Greenland 22. Februaari 2022 Parisimi isumaqatigiissut pillugu tusarniaanermut akissuteqarpoq. Tassani Naalakkersuisoq nersualaarparput nunarsuarmioqataasutut silaannaap allanngoriartorneranut atatillugu pisussaaffimminik tigusiumasimammat, aammalu nunarsuarmi silaannarmut tunngatillugu suleriusissamik suliaqarsimammat.

2022-mi nalunaartutigineqarpoq suliassami tassani kommunit, suliffeqarfiit innuttaasullu peqataatinneqassasut. Naatsorsuutigaarput tamanna suli atuuttoq, uanilu suliniarnermi tassani peqataanissamut neriorsuutigisarput uteqqipparput.

Transparency International Greenland-ip soqutiginnilluni *Parisimi isumaqatigiissutip inuiaqatigiinnut kalaallinut sunniutissaanik misissueqqissaarneq* atuarsimavaa, pingaarnertullu maluginiarsimallugu Ilanngussaq 4. Tassani suliffeqarfiit Parisimi Isumaqatigiissummut ilanngunnissaq pillugu isumaat ersarissarneqarpoq.

Naalagaaffiup inatsisilerituuata Kalaallit Nunaata Qallunaat Nunaanni Naalakkersuisut suleqatigalugit Qallunaat Nunaata atortussanngortitsiniarnini aallartissagaa/ingerlateqqissagaa TIG-mit neriuutigineqarpoq.

TIG-mit inassutigineqarpoq innersuussutit suliffeqarfinnit saqqummiunneqareersut silaannaap allanngoriartornera pillugu suliniutissanut ilanngunneqassasut.

Silaannaap allanngoriartorneranut tunngatillugu suliniummi inuit pisinnaatitaaffiisa, nunap inoqqaavisa pisinnaatitaaffiisa kiisalu nunarsuarmi arnat angutillu naligiissitaanerisa ataqqineqarnissaaanik Parisimi isumaqatigiisummi naqissusiineranut TIG-mit peqquserlunnermik akiuiniuarneq ilanngukkusunneqarpoq. Nunatsinni suliffeqarfinni amerlanerni nungusaataanngitsumik ineriartortitsineq tunaartaralugu suliniartoqarpoq. Matumani TIG-mit ilassutigineqarpoq pissaanermik tigumiallit isumalluutinut ataatsimoorussatsinnut illersuiniarnermut akisussaatinneqassasut.

Inussiarnersumik inuulluaqqusilluta

Karen Heilmann-Lennert

Siulittaasoq